පසුව කළ නිරීක්ෂණයකදී චෛත්‍ය වටා ඔතා තිබූ සුදු තිරයක් නිධන් හැරීමට රැගෙන ආ ආයුධ කිහිපයක් ද සොයා ගැනුණා.මේ අතර මෙම සිද්ධිය සම්බන්ධයෙන් විධිමත් පරීක්ෂණයක් සිදුකර චූදිතයින්ට එරෙහිව දැඩිව නීතිය ක්‍රියාත්මක කළ යුතු බව නිවේදනයක් නිකුත් කරමින් විපක්ෂ නායක සජිත් ප්‍රේමදාස ප්‍රකාශ කළා.ඔහු අදාළ නිවේදනයේ දක්වා ඇත්තේ තමා සංස්කෘතික අමාත්‍යවරයා සිටි සමයේ  පුරාවිද්‍යා පනතට හා 2005 දඩ මුදල් පනතට සංශෝධන ලෙස පවතින නීති සහ දැඩි දඩුවම් පැමිණවීමට කැබිනට් අනුමැතිය ලබා ගත් බවයි.එහෙත් ආණ්ඩු වෙනසින් පසු මේ පිළිබද විශ්ලේෂණය කිරීමට වත්මන් ආණ්ඩුව කමිටුවක් පත් කළ නමුත් එම කමිටුව මෙතෙක් සිය නිර්දේශ ඉදිරිපත් කර නොමැති බවයි විපක්ෂ නායකවරයා පෙන්වා දුන්නේ.